Mannheimskolen
Mannheimskolen er betegnelsen for en gruppe musikere og komponister, der var tilknyttet hoffet i Mannheim ca. 1740-78; de mest fremtrædende var Johann Stamitz, hans søn Carl Stamitz og Christian Cannabich. Mannheimskolen opnåede stor berømmelse for sin orkesterstil, der fik afgørende betydning for udviklingen af den wienerklassiske symfoni.
Læs mere i artiklen Tyskland (musik).